CELEX: 32017D0552
Language: et
Date: 2017-03-22 00:00:00
Title: Komisjoni rakendusotsus (EL) 2017/552, 22. märts 2017, milles käsitletakse Šveitsi poolt määruse (EÜ) nr 549/2004 kohaselt esitatud funktsionaalse õhuruumiosa läbivaadatud kava läbilaskevõime ja kulutõhususega seotud põhilistes tulemusvaldkondades seatud eesmärkide kooskõla kogu Euroopa Liidule teiseks võrdlusperioodiks seatud tulemuseesmärkidega (EMPs kohaldatav tekst )

24.3.2017   
            
            
               ET
            
            
               Euroopa Liidu Teataja
            
            
               L 79/8
            
         KOMISJONI RAKENDUSOTSUS (EL) 2017/552,
   22. märts 2017,
   milles käsitletakse Šveitsi poolt määruse (EÜ) nr 549/2004 kohaselt esitatud funktsionaalse õhuruumiosa läbivaadatud kava läbilaskevõime ja kulutõhususega seotud põhilistes tulemusvaldkondades seatud eesmärkide kooskõla kogu Euroopa Liidule teiseks võrdlusperioodiks seatud tulemuseesmärkidega
   (Ainult itaalia-, prantsus- ja saksakeelne tekst on autentsed)
   (EMPs kohaldatav tekst)
   EUROOPA KOMISJON,
   võttes arvesse Euroopa Ühenduse ja Šveitsi Konföderatsiooni vahelist õhutranspordialast kokkulepet (edaspidi „kokkulepe“) (1),
   võttes arvesse kokkuleppesse inkorporeeritud Euroopa Parlamendi ja nõukogu 10. märtsi 2004. aasta määrust (EÜ) nr 549/2004, millega sätestatakse raamistik ühtse Euroopa taeva loomiseks (raammäärus), (2) eriti selle artikli 11 lõike 3 punkti c,
   võttes arvesse komisjoni 3. mai 2013. aasta rakendusmäärust (EL) nr 390/2013, millega kehtestatakse aeronavigatsiooniteenuste ja võrgustiku funktsioonide tulemuslikkuse kava, (3) eriti selle artikli 15 lõiget 2,
   ning arvestades järgmist:
   
               (1)
            
            
               Vastavalt kokkuleppesse inkorporeeritud määrusele (EÜ) nr 549/2004 peavad liikmesriigid ja Šveits võtma vastu riiklikud või funktsionaalse õhuruumiosa kavad, mis sisaldavad siduvaid riiklikke eesmärke või funktsionaalsete õhuruumiosade tasandi eesmärke, et tagada kooskõla kogu Euroopa Liitu hõlmavate tulemuseesmärkidega. Lisaks on määruses (EÜ) nr 549/2004 sätestatud, et komisjon peab hindama eespool nimetatud eesmärkide kooskõla kõnealuse määruse artikli 11 lõike 6 punktis d osutatud hindamiskriteeriumide alusel. Sellekohased üksikasjalikud eeskirjad on sätestatud rakendusmääruses (EL) nr 390/2013.
            
         
               (2)
            
            
               Šveits esitas komisjonile sellise kava Kesk-Euroopa funktsionaalse õhuruumiosa (FABEC) kohta. Šveits vaatas kava ja selles sätestatud eesmärgid läbi vastavalt komisjoni rakendusotsusele (EL) 2015/1056 (4). Komisjon sätestas aga rakendusotsuses (EL) 2017/258, (5) et FABECi kui terviku läbilaskevõimega seotud põhilise tulemusvaldkonna ning Šveitsi kulutasuvusega seotud põhilise tulemusvaldkonna läbivaadatud tulemuseesmärgid ning läbivaadatud kavas sisalduvad asjakohased meetmed on endiselt puudulikud ja et Šveits peab võtma teatavaid parandusmeetmeid, et seada täiendavalt läbivaadatud tulemuseesmärgid ja tagada nende kooskõla kogu Euroopa Liitu hõlmavate eesmärkidega.
            
         
               (3)
            
            
               30. jaanuaril 2017 esitas Šveits täiendavalt läbivaadatud kava, mis muu hulgas sisaldas täiendavalt läbivaadatud tulemuseesmärkide seadmiseks võetud parandusmeetmeid. Seejärel hindas neid läbivaadatud eesmärke ja parandusmeetmeid komisjon.
            
         
               (4)
            
            
               Läbilaskevõimega seotud põhilise tulemusvaldkonna puhul on hinnatud lennuliiklusvoo juhtimisest tulenevate marsruutlennu hilinemiste (ATFM-hilinemiste) kohta seatud eesmärkide kooskõla rakendusmääruse (EL) nr 390/2013 IV lisa punktis 4 sätestatud põhimõtte alusel, kasutades funktsionaalse õhuruumiosa läbilaskevõime asjakohaseid kontrollväärtusi, mille kohaldamise korral on tagatud, et ELi tasandil täidetakse kogu ELi hõlmav tulemuseesmärk, mille on välja arvutanud võrgu haldusasutus ja mis on sätestatud võrgu operatiivkava (2014–2018/2019) kõige viimases versioonis. Hindamise käigus selgus, et kõnealused eesmärgid on kooskõlas kogu ELi hõlmava asjakohase tulemuseesmärgiga.
            
         
               (5)
            
            
               Kulutõhususega seotud põhilise tulemusvaldkonna puhul on hinnatud marsruudi ühikuhindade kohta seatud eesmärke rakendusmääruse (EL) nr 390/2013 IV lisa punktis 5 koostoimes punktiga 1 sätestatud põhimõtete alusel, võttes arvesse marsruudi kindlaksmääratud ühikuhindade arengusuundumusi teisel võrdlusperioodil ning nii esimest kui ka teist võrdlusperioodi hõlmaval kombineeritud võrdlusperioodil (2012–2019), teenuseühikute arvu (lennuliiklusprognoos) ja marsruudi kindlaksmääratud ühikuhindu võrrelduna selliste liikmesriikide ühikuhindadega, millel on sarnane kasutus- ja majanduskeskkond. Hindamise käigus selgus, et kõnealused eesmärgid on kooskõlas kogu ELi hõlmava asjakohase tulemuseesmärgiga.
            
         
               (6)
            
            
               Seega on Šveitsi poolt FABECi suhtes võetud parandusmeetmed kooskõlas rakendusotsusega (EL) 2017/258 ning tema esitatud läbivaadatud tulemuslikkuse kavades sisalduvad läbilaskevõime ja kulutasuvusega seotud põhiliste tulemusvaldkondade eesmärgid on kooskõlas kogu Euroopa Liidule kõnealustes valdkondades teiseks võrdlusperioodiks (2015–2019) seatud tulemuseesmärkidega. Selguse ja õiguskindluse huvides on asjakohane sätestada kõnealune järeldus käesolevas otsuses ja teavitada sellest Šveitsi.
            
         
               (7)
            
            
               Komisjon on konsulteerinud käesolevas otsuses sätestatud soovituste üle Šveitsiga vastavalt kokkuleppe artikli 19 lõikele 2.
            
         
               (8)
            
            
               Käesoleva otsusega ettenähtud meetmed on kooskõlas ühtse taeva komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Kokkuleppesse inkorporeeritud määruse (EÜ) nr 549/2004 kohaselt Šveitsi esitatud FABECi läbivaadatud tulemuslikkuse kavades sisalduvad läbilaskevõime ja kulutasuvusega seotud põhiliste tulemusvaldkondade eesmärgid, mis on loetletud lisas, on kooskõlas komisjoni rakendusotsuses 2014/132/EL (6) kogu Euroopa Liidule teiseks võrdlusperioodiks seatud tulemuseesmärkidega.
   Artikkel 2
   Käesolev otsus on adresseeritud Šveitsi Konföderatsioonile.
   
      Brüssel, 22. märts 2017
      
         
            Komisjoni nimel
         
         
            komisjoni liige
         
         Violeta BULC
      
   
   
      (1)  EÜT L 114, 30.4.2002, lk 73.
   
      (2)  ELT L 96, 31.3.2004, lk 1.
   
      (3)  ELT L 128, 9.5.2013, lk 1.
   
      (4)  Komisjoni 30. juuni 2015. aasta rakendusotsus (EL) 2015/1056, milles käsitletakse Šveitsi poolt Euroopa Parlamendi ja nõukogu määruse (EÜ) nr 549/2004 kohaselt esitatud riiklikus või funktsionaalse õhuruumiosa kavas sisalduvaid teatavaid eesmärke, mis ei ole kooskõlas kogu Euroopa Liidule teiseks võrdlusperioodiks seatud tulemuseesmärkidega, ja esitatakse soovitused kõnealuste eesmärkide läbivaatamiseks (ELT L 171, 2.7.2015, lk 18).
   
      (5)  Komisjoni 13. veebruari 2017. aasta rakendusotsus (EL) 2017/258, milles käsitletakse Šveitsi poolt Euroopa Parlamendi ja nõukogu määruse (EÜ) nr 549/2004 kohaselt esitatud riiklikus või funktsionaalse õhuruumiosa kavas sisalduvaid läbivaadatud eesmärke, mis on kogu Euroopa Liidule teiseks võrdlusperioodiks seatud tulemuseesmärkide seisukohalt puudulikud, ja kehtestatakse parandusmeetmete võtmise kohustused (ELT L 38, 15.2.2017, lk 71).
   
      (6)  Komisjoni 11. märtsi 2014. aasta rakendusotsus 2014/132/EL, milles määratakse kindlaks kogu Euroopa Liitu hõlmavad lennuliikluse juhtimisvõrgu tulemuseesmärgid ja häiretasemed teiseks võrdlusperioodiks (aastateks 2015-2019) (ELT L 71, 12.3.2014, lk 20).
   
      LISA
      
         Määruse (EÜ) nr 549/2004 kohaselt Šveitsi poolt esitatud läbivaadatud riiklikes või funktsionaalse õhuruumiosa kavades läbilaskevõime ja kulutõhususega seotud põhilistes tulemusvaldkondades seatud tulemuseesmärgid, mille puhul leiti, et need on kooskõlas kogu Euroopa Liidule teiseks võrdlusperioodiks seatud tulemuseesmärkidega
      
      
         Läbilaskevõimega seotud põhiline tulemusvaldkond
      
      Lennuliiklusvoo juhtimisest (ATFM) tulenevad marsruutlennu hilinemised minutites lennu kohta
      
                  LIIKMESRIIK
               
               
                  FAB
               
               
                  FUNKTSIONAALSE ÕHURUUMIOSA (FAB) MARSRUUDI LÄBILASKEVÕIME EESMÄRK
               
            
                  2015
               
               
                  2016
               
               
                  2017
               
               
                  2018
               
               
                  2019
               
            
                  
                     [Belgia/Luksemburg]
                  
               
               
                  FABEC
               
               
                  0,48
               
               
                  0,49
               
               
                  0,42
               
               
                  0,42
               
               
                  0,43
               
            
                  
                     [Prantsusmaa]
                  
               
            
                  
                     [Saksamaa]
                  
               
            
                  
                     [Madalmaad]
                  
               
            
                  Šveits
               
            
         Kulutõhususega seotud põhiline tulemusvaldkond
      
      Selgitus:
      
                  Tunnus
               
               
                  Kirje
               
               
                  Ühikud
               
            
                  (A)
               
               
                  Marsruudi kindlaksmääratud kulud kokku
               
               
                  (nominaalväärtuses ja riigi omavääringus)
               
            
                  (B)
               
               
                  Inflatsioonimäär
               
               
                  (%)
               
            
                  (C)
               
               
                  Inflatsiooniindeks
               
               
                  (100 = 2009)
               
            
                  (D)
               
               
                  Marsruudi kindlaksmääratud kulud kokku
               
               
                  (2009. aasta reaalhindades ja liikmesriigi omavääringus)
               
            
                  (E)
               
               
                  Marsruudi teenuseühikud kokku
               
               
                  (Total En-route Services Units, TSUd)
               
            
                  (F)
               
               
                  Marsruudi kindlaksmääratud ühikukulu (Determined Unit Cost, DUC)
               
               
                  (2009. aasta reaalhindades ja liikmesriigi omavääringus)
               
            
         FABEC
      
      
                  Tasude sissenõudmise piirkond: Šveits – vääring: Šveitsi frank
               
            
                   
               
               
                  2015
               
               
                  2016
               
               
                  2017
               
               
                  2018
               
               
                  2019
               
            
                  (A)
               
               
                  158 188 309 
               
               
                  156 222 383 
               
               
                  157 901 505 
               
               
                  157 939 446 
               
               
                  159 353 943 
               
            
                  (B)
               
               
                  – 1,0 %
               
               
                  0,0 %
               
               
                  0,5 %
               
               
                  1,0 %
               
               
                  1,0 %
               
            
                  (C)
               
               
                  99,1
               
               
                  99,1
               
               
                  99,6
               
               
                  100,6
               
               
                  101,6
               
            
                  (D)
               
               
                  159 633 416 
               
               
                  157 649 529 
               
               
                  158 551 235 
               
               
                  157 019 140 
               
               
                  156 856 827 
               
            
                  (E)
               
               
                  1 452 683 
               
               
                  1 470 066 
               
               
                  1 490 591 
               
               
                  1 512 889 
               
               
                  1 565 000 
               
            
                  (F)
               
               
                  109,89
               
               
                  107,24
               
               
                  106,37
               
               
                  103,79
               
               
                  100,23